Domitian

Titus Flavius Domitianus (24 Oktoba 51 – 18 Septemba 96) alikuwa Kaizari wa Dola la Roma kuanzia 14 Septemba, 81 hadi kifo chake. Alimfuata kaka yake Titus.

Domitiano aliimarisha utaratibu wa Dola. Alijitahidi kutafuta maafisa wenye uwezo nje ya familia ya wakubwa wa Senati hivyo alikuta upinzani aliokandamiza vikali.

Alijitahidi kuimarisha pia dini ya Kiroma. Waandishi Wakristo kama Eusebi waliandika karne mbili baadaye kwamba alitesa Wayahudi na Wakristo waliokataa kuabudu miungu ya Roma lakini wataalamu wa siku hizi hawawezi kuthibitisha habari hiyohttps://www.biblicalarchaeology.org/daily/biblical-topics/post-biblical-period/domitian-persecution-of-christians/ Alternative Facts: Domitian’s Persecution of Christians, tovuti ya biblicalarchaeology.org, iliangaliwa Oktoba 2022. 

Vitabu vya Ufunuo wa Yohane pamoja na waraka wa kwanza wa Klementi viliandikwa wakati ule.

 Marejeo 

Tazama pia
 Orodha ya Makaizari wa Roma

Jamii:Makaizari wa Roma
Jamii:Waliozaliwa 51
Jamii:Waliofariki 96
Jamii:Watu wa Biblia